open-index/open-wikipedia-markdown huggingface dataset:
Kransekake

**Kransekake** eller **tårnkake** er en kake laget av mandler, melis og eggehvite, og er først og fremst en norsk og dansk tradisjon. Den serveres ofte ved høytider og høytidelige anledninger som jul, barnedåp, konfirmasjoner og brylluper, og gjerne også på bursdager.

Kransekake er en av kakene som av nordmenn flest blir regnet som en del av de syv slag til jul. 

En tradisjon i bryllup er at bruden og brudgommen setter fingrene på hver sin side av den øverste ringen og løfter; hvor mange ringer som blir med den øverste er en spådom om hvor mange barn de skal få.

## Tilberedning
Kransekaka lages ved å steke ringer i ulike størrelser i spesielle *kransekakeformer*. Ringene stables i pyramideform og festes sammen og pyntes med melis, smellbonboner og eventuelt små norske flagg. På toppen kan det for eksempel settes en figur som passer for anledningen.

## Kransekakestenger
Kransekakestenger er en variant av kransekake, som ofte tillages som småkaker, for eksempel til julebaksten. Samme deigen benyttes, men i stedet for å trille ut ringer og steke i kransekakeformer, blir deigen formet i fingertykke porsjonsbiter som er 5–8 cm lange. De stekte kransekakestengene pyntes gjerne med striper av melisglasur slik som den vanlige kransekaken. Enkelte har andre vaner, som for eksempel å dyppe en del av kaken i smeltet sjokolade.

## Overflødighetshorn

Overflødighetshornet er en berømt dansk og norsk festkake. Den lages av den samme massen som kransekaken og med samme ringene. Forskjellen er sammen-monteringen hvor et overflødighetshorn monteres liggende slik at man kan legge sjokolade og godteri inne i det.

Historisk er Overflødighetshornet sett på et symbol på fruktbarhet og overflod. Det blir sagt at tradisjonen stammer fra Kreta og går tilbake flere tusen år.

## Verdens høyeste kransekake
I juni 2006 lagde Arne Rafdal og hans bakerkollegaer verdens største kransekake. Kaken målte 13,17 meter fra bunn til topp. Oppdraget ble gitt av matvarekjeden Coop i forbindelse med deres 100-årsjubileum.

## Referanser


## Eksterne lenker
*
Lebed-klassen

**Lebed-klassen LCAC** (Prosjekt 1206 Kalmar) var en sovjetisk klasse luftputefartøyer brukt for landsettingsoperasjoner. Klassen fikk navnet «Lebed» av NATO.

Det ble bygget 20 stk fra 30. desember 1972 til 31. januar 1974.

## Varianter
* Tsaplya-klassen elvepatruljefarkoster er en forlenget variant av Lebed-klassen

## Referanser
Eirik Tage Johansen

**Eirik Tage Johansen** (født 23. mai 1982) er en norsk golfspiller. Hjemmeklubben hans er Stavanger Golfklubb. Han avsluttet sin tid som college-golfer i USA i juni 2006, og valgte samtidig å bli profesjonell. Kvalifisert for Europatouren sesongene 2007-2009-2010 og 2011. 

## Høydepunkter i karrieren

* 2006: 6.-plass i Lexus Open på Challenge-touren, 13.-plass Q-school 2006 på San Roque. Klar for European Tour 2007. Kategori 11 medlemskap.
* 2007: 29.-plass Welsh Open, €&nbsp;19&nbsp;000
* 2008: 7.-plass Q-school 2008.
* 2009: 7.-plass Q-school 2009. Kvalifisert for Europatouren 2010.
* 2010: 26.-plass Q-school 2010. Kvalifisert for Europatouren 2011.
* 2011: 8.  plass Africa Open , €&nbsp;19&nbsp;350

## Eksterne lenker
* 

*
Jan-Are Larsen

**Jan-Are Larsen** (født 1976) er en norsk golfspiller fra Sarpsborg. Hjemmeklubben hans er Miklagard Golf.

Han vant det norske amatørmesterskapet i 2000. I 2003 spilte han for første gang på Europatouren, men måtte ned på Challenge-touren igjen i 2004, før han igjen kvalifiserte seg for Europatouren 2005. Han klarte imidlertid ikke å beholde kortet, og spilte i 2006 igjen på Challenge-touren. I 2008 var Larsen eneste nordmann med fast plass på Europatouren. Etter 2011-sesongen klarte ikke Larsen å beholde tour-kortet, og la opp.

Han er gift og har en sønn og en datter. Sønnen spiller også golf på høyt nivå.

## Høydepunkter i karrieren
* 2004:
** 3.-plass i JJB Sports North West Challenge på Challenge-touren
* 2005:
** 17.-plass i The Celtic Manor Wales Open på Europatouren
** 2.-plass i Open de Toulouse 2005 på Challenge-touren
* 2006:
** 3.-plass i Morson International Pro-am Challenge på Challenge-touren
** 2.-plass i Lexus Open på Challenge-touren

## Resultater

## Eksterne lenker
*
Fylkesvei 289

**Fylkesvei 289** (**Fv289**) går mellom Åsveien og Verket i Asker. Den østre halvparten av ferjestrekningen til midten av sundet er del av veien. 

## Historikk
Veien slik den går i dag var del av riksvei 165 før riksvei 23 ble tatt i bruk, Rv239 gikk mellom Damtjern og Lierstranda i Lier. Strekningen i Lier er i dag del av fylkesvei 282.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

 

 

## Referanser


## Eksterne lenker
* Vegvesenets vegkart 
* 
* Fergeinfo Verket-Svelvik
Fylkesvei 281

**Fylkesvei 281** (**Fv281**) går langs kysten av Hurumlandet i Asker kommune, mellom Verpen ved Sandspollen og Nordjordet ved Klokkarstua. Frem til riksvei 23 (nå Europavei 134) ble tatt i bruk i år 2000 var den kommunale veien mellom Fv2692 i Sætre og Verpen også del av veien. Fylkesvei 281 var riksvei til 2010, da den som del av regionsreformen fikk status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Lars Petter Brovold

**Lars Petter Brovold** (født 1979) er en norsk golfspiller fra Fredrikstad. Han var profesjonell golfspiller fra 2004 til 2010. Senere har han vært daglig leder ved Gamle Fredrikstad Golfklubbb og markedsleder i Fredrikstad fotballklubb.

Hjemmeklubben hans er Onsøy Golfklubb. Høsten 2004 kvalifiserte han seg for Europatouren 2005, blant annet ved å sette banerekord på San Roque Club i Cádiz i Spania med 61 slag. Han klarte ikke å beholde kortet, og spilte da på Challenge-touren og i Nordic League i 2006. Etter 2010-sesongen la han opp, og ble daglig leder i Gamle Fredrikstad Golfklubb. 

I 2005 greide han kvalifiseringen til The Open Championship på St. Andrews Links i Skottland. Han var den tredje nordmann til å delta i turneringen noen sinne (etter Tore Sviland og Per Haugsrud), men greide ikke cuten.

Han fikk sin første seier i en internasjonal turnering da han gikk syv slag under par og vant todagersturneringen Zürich Open i Sveits i august 2006. Turneringen var ikke en del av noen av de profesjonelle tourene, men Brovold fikk med seg 100&nbsp;000 kroner i premiepenger.

## Høydepunkter i karrieren

* 2005: Deltagelse i The Open Championship (misset cuten)
* 2006: Seier i Zürich Open (utenfor tour)

## Resultater

## Referanser
Casio

**Casio Computer Co., Ltd.** (japansk: カシオ計算機株式会社 *Kashio Keisanki Kabushikigaisha*) er et selskap som produserer elektroniske artikler. Det ble grunnlagt i 1946 og har hovedsete i Japans hovedstad Tokyo. Casio er mest kjent for kalkulatorer, musikkinstrumenter og -utstyr, PDAer, kameraer og klokker  (bl.a. radiostyrte).

## Produkter
### PDA-er produsert av Casio
* Casio PV-100
* Casio PV-200

## Gallery

File:Casio G-SHOCK MR-G The G MRG-7100BJ-1AJF02s5.jpg|G-Shock MRG-7100BJ-1AJF
File:Casio G-Shock GA-B2100-1A.jpg|G-Shock GA-B2100-1A
File:Casio EX-S600 front.jpg|Exilim EX-S600
File:1980 to 1988 scientific calculator Casio fx 180P made in Japan.jpg|Casio fx-180P (1980-1988)


## Referanser
Westkapelle (Zeeland)

**Westkapelle** er et tettsted i kommunen Veere, i den nederlandske provinsen Zeeland. 1. januar 2007 var innbyggertallet 2,638. 1138 fast bebodde hus, 450 ferieboliger, 4 kirkesamfunn, 49 foreninger, 16 butikker, 5 restauranter, 6 campingplasser, 4 hoteller.

Stranden "Erika" ligger utenfor tettstedets diker. Ved Henks Patates frites snackbar, serveres det meget god patates (pommes frites) av helt ferske poteter, saté og kroketter.
Vindmøllen "de Noordman" ligger i Torenstraat og er i drift hver lørdag i sommermånedene til ære for turistene.

Det store fyrtårnet på Westkapelle, opprinnelig kirketårn fra 1432, har vært et kjent landemerke for skipsfarten, synlig fra 28 nautiske mil (52&nbsp;km). Det er åpent for publikum hver tirsdag i sommersesongen, er 54 meter høyt og plattformen er tilgjengelig via 179 trappetrinn i en innvendig spiraltrapp. Fyrtårnet lyser fremdeles, men funksjonen er overtatt av radartårnet på diket. Det lille fyrtårnet på ble bygd i 1875 av støpejern, er bare 16&nbsp;m høy og kan sees fra 13 nautiske mil (24 km).

Diket ble bombet 3. oktober 1944 av RAF, og store deler av halvøya Walcheren ble oversvømmet da sjøen flommet inn over land. 157 mennesker omkom på Westkapelle, 600 bygninger ble ødelagt og kun 50 bygninger ble stående. 1. november 1944 ble Westkapelle befridd. Først ett år senere var alle dikene i området reparert og sjøen for godt utestengt igjen.

De Kreek er en innsjø av brakkvann, dannet som følge av oversvømmelsen. Nå er det et nydelig naturområde, med ender, svaner og sjøfugl, hvor man kan gå og sykle tur og optimistene kan prøve ålefangst.

## Galleri

Leuchtturm Westkapelle 1.jpg|Det store fyrtårnet i Westkapelle.
File:SA500177.JPG|Det lille fyrtårnet i Westkapelle.


## Referanser


## Eksterne lenker
* VVV.Zeeland (nederlandsk)
* Polderhuis Westkapelle (nederlandsk, engelsk, tysk)
* Kart 1865 og flyfoto
Kvestor

**Kvestor** (latin: *quaestor*, etterforsker) var en offentlig embetsmann i antikkens Roma. 

Embetet stammer trolig fra tiden da Roma ble styrt av konger. Etter ca. 420 f.Kr. ble det årlig valgt fire kvestorer, og etter 267 f.Kr. ble det valgt ti. Posisjonen hadde flere funksjoner avhengig av perioden. I det romerske kongedømme ble *quaestores parricidii* (kvestor med juridisk makt) utnevnt av kongen for å etterforske og håndtere mordere. I den romerske republikk var kvestorer valgte myndighetspersoner som administrerte statens finanser og gjennomførte revisjoner. Det var den lavest rangerte posisjon i *[[cursus honorum]]* (den normale sekvens for politiske embeter). I det romerske keiserriket var posisjonen innledningsvis erstattet av *[[Prefekt|praefectus]]* (prefekt), men gjenoppsto senere i keiserriket som *quaestor intra Palatium*, en posisjon utnevnt av keiseren for å lede det keiserlig råd og svare på klager.

Noen kvestorer jobbet i Roma, mens andre jobbet i provinsene under guvernørene eller under generalene i hæren. Etter Sullas tid var det 20 kvestorer hvert år, og de gikk over i senatet når tjenesten var omme.

## Moderne tid
I moderne bruk i Italia og i Romania er en kvestor en senioroffiser i politiet. I en del organisasjoner er en kvestor den som administrerte finanser, tilsvarende kasserer eller regnskapssjef i andre organisasjoner.

### Europaparlamentet
Europaparlamentet velger til sitt presidium i tillegg til presidenten og visepresidentene, fem «kvestorer». Det dreier seg om medlemmer som har en rådgivende funksjon i presidiet. Kvestorerne har ansvaret for administrative og økonomiske spørsmål som berører parlamentsmedlemmene direkte, i samsvar med retningslinjer fastlagt av presidiet.

## Referanser


## Litteratur
* Bourne, Frank (1967): *A History of the Romans*, Boston, MA., D.C. Heath and Company
Lillehenge

**Lillehenge** er et fiktivt sted i J.K. Rowlings Harry Potter-bøker.

Lillehenge er en gompelandsby som ligger tretti mil unna Søndre Syting. Landsbyen er på sett og vis Tom Vensters hjemsted, både hans gompiske og magiske opphav kom herfra. Her forelsket hans mor seg i rikmannssønnen Tom Venster sr., og fanget ham i sitt garn med en elskovsdrikk, og det var hit Tom kom for å drepe sin far og sine besteforeldre, et mord som for gompenes vedkomne aldri ble løst (selv om alle i Lillehenge var enige i at det måtte ha vært gartneren, Frank Brask), og som det magiske samfunn beskyldte og dømte Morfus Mørch for. Da Voldemort var på vei tilbake til makten, skjulte han seg i Venster-huset, sin fars gamle og forfalne herskapshus, mens han ventet på fullbyrdelsen av sin plan. Han drepte Frank Brask da denne kom for å undersøke hva som foregikk i huset, og påfølgende sommer, kidnappet han Harry Potter til landsbyens kirkegård for å utføre ritualet som skulle gi ham en ekte kropp igjen.

Lillehenge ligger omtrent 9 km fra Storhenge, det nærmeste større stedet.
Jens Pedersen Hind

**Jens Pedersen Hind d.e.** (død 1688) var en dansk embetsmann som i 1649 slo seg ned i Norge som sorenskriver på Trondenes (Harstad) i Senjen fogderi. Harstad hadde på den tiden gårder og stedet hadde ikke tettbebyggelse; som sorenskriver hadde han embetsgård. Han var innehaver av Harstadgårdene, Øvre og Nedre Harstad, Gansås og Kjøtta (de bodde på Øvre Harstad, på en høyde ovenfor det moderne sentrum av Harstad) og reiste der blant annet et stabbur som var det eneste som overlevde brannen på sorenskrivergården i 1670. Hind var jekteeier og drev fisk. Hind var gift med Kirsten Nyrop. Povel Egede (1648-1706) var gift med Jens Hinds datter Kirsten (1656-1724). Povel investerte i sagbruk i Salangen og drev handel med trelast. Povel Hansen Egede gikk i lære hos Hind og ble lovet embetet etter svigerfaren Jens Hind. Hans Egede, som var Hinds barnebarn, vokste opp i Harstad. Peder Hind, Hans Egedes onkel, var prest i Kvæfjord og Hans Egede fikk deler av sin utdanning der.

Jens Hind kom fra Odense på Fyn i Danmark.

Han har en stor etterslekt i Norge, spesielt i Troms og Hordaland. 

## Referanser
Magistrat (romersk)

**Magistrat** var romerfolkets representant i antikkens Roma. Deres kollegialitet, det vil si at det var flere magistrater med samme makt på samme trinn av embetsmennenes rangstige (*cursus honorum*), hvilket gjorde det vanskelig å drive med enslig maktspill, som truet fellesskapets makt.

Magistratene ble valgt for å styre i ett år (annualitet). Normalt ble det valgt to kandidater for hvert embete, for å unngå at den ene fikk for mye makt. *Ekstraordinære magistrater* ble bare valgt i krisetider og hadde mer makt enn vanlige magistrater, og de hadde bare regjeringstid i seks måneder.

## Historie
I løpet av det romerske kongedømmet, var Romas konge den fremste utøvende magistrat. Hans makt var i praksis absolutt og eneveldig. Han var yppersteprest, lovgiver, dommer og øverste kommandant av hæren. Når kongen døde ble hans makt overført til det romeske senatet, som deretter valgte en *interrex* («mellom konger») som administrerte valget av en ny konge.

I løpet av overgangen fra monarki til republikk endret den konstitusjonelle maktbalansen fra den utøvende (kongen) til det romerske senatet. Da den romerske republikken ble opprettet i 509 f.Kr. ble de maktposisjoner som tidligere var holdt av kongen overført til romerske konsuler, hvor to ble valgt hvert år. Republikkens magistrater ble valgt av folket i Roma, og hver av dem fikk en viss grad av makt kalt *maior potestas*, «betydelig makt». Diktatorer, som ble valgt på avgrenet tid, hadde mer *maior potestas* enn noen annen magistrat, og etter diktatoren på rangstigen sto censor og deretter konsul, og deretter pretor, og deretter curule ædile og deretter kvestor. Enhver magistrat kunne forhindre ved veto en handling som var tatt av en magistrat som hadde lik eller lavere grad av magistratmakt. Per definisjon var plebeiiske tribun og plebeiiske ædiler teknisk sett ikke magistrater ettersom de ble kun valgt av plebeierne, og som sådan var de uavhengig av alle andre mektige magistrater.

## Referanser
Bærum Barneteater

**Bærum Barneteater** ble startet i 1985 som et initiativ fra fire medlemmer av Bærum Teaterselskap, og ble i 1994 organisert som en ideell stiftelse. Arne Brurås var i perioden 1985-2004 hovedleder for virksomheten, og har vært en av Bærum Barneteaters sentrale, bærende personer. Hilde Grythe har vært daglig leder fra høsten 2008 til våren 2017. På høsten 2017 ble Mona Larsen daglig leder i Bærum barneteater. I 2015 ble teateret 30 år, og ble det eldste i Norge.[**] Bærum Barneteater regnes som et av Norges fremste i sitt slag. 

Virksomheten er fordelt mellom egenproduksjoner av forestillinger hvor de faste medlemmene medvirker, og Bærum teaterskole. Rekruttering til Bærum Barneteater skjer etter behov via Bærum Teaterskole. Bærum Teaterskole startet opp i 2003, og har nye inntak hvert halvår. Over 250 barn og unge deltar på kursene i halvåret.

Intensjonen bak Bærum Barneteater er å la barn produsere høykvalitets teaterkunst for andre barn. Dette blir muliggjort ved egen fast ansatt stab, og en stor andel dugnadstimer fra foreldre. De leier inn profesjonelle instruktører, koreografer og musikere som arbeider sammen med barna for å lage teaterforestillingene. Bærum Barneteater har opparbeidet seg et godt rykte som et barneteater som leverer forestillinger av høy kvalitet. Bærum Barneteater har ca 60 faste medlemmer i alderen 8-18 år. Bærum Barneteater spiller fast på store scene i Sandvika teater, og store deler av Østlandet blir også besøkt gjennom regelmessige turneer. I 2019 spilte de også Jegertimen i regi av DUS (Den unge scenen) hvor de til slutt fikk spille i Oslo under "finalen".

## Skuespillere med bakgrunn i Bærum Barneteater
* Ane Dahl Torp
* Anniken S. Krogstad
* Anna Bache-Wiig
* Hedda Munthe
* Ida Holten Worsøe
* Martin Østensen
* Nils Jørgen Kaalstad
* Sondre Krogtoft Larsen

## Referanser


## Eksterne lenker
* Barneteater.no
Censor

**Censorene** førte liste over borgerne i antikkens Roma. De fastsatte hva hver skulle betale i skatt, og hvilken type militærtjeneste borgeren skulle gjøre. De ordnet også borgerne på *tribus*, avstemningsdistrikter, og avgjorde derved kvaliteten på den stemme borgeren kunne avgi i *comitiene*. Folketellingen ble avsluttet med et renselsesoffer som grunnla byen på ny og sikret den gudenes støtte. De stilte også opp listen over medlemmer av senatet.

## Kilder
*Qviller, Bjørn (1999): *Romersk politisk kultur og sosiologisk historie*,  Cappelen Akademiske Forlag
Det romerske senatet

**Senatet** (fra latin egentlig «forsamling av de eldste», av *senex*, «gammel») var Romerrikets rådsforsamling, det høyeste rådet til staten i antikkens Roma, bokstavelig «de eldres råd eller forsamling». De som satt i senatet ble betegnet som senatorer.

Senatorene hadde i teorien ikke mye makt, men i virkeligheten utgjorde de kjernen i den romerske forfatningen. Dette fordi senatorene enten tilhørte eller var under kontroll av Romas aller rikeste familier. Senatet hadde spesielt mye makt over statskassen til republikken, og til forholdet mellom forbundsfellene i Italia. Senatet eksisterte ikke som en fast organisasjon i kongetiden og den tidlige republikken.

Etter 339 f.Kr., da censorene ble pålagt å innrullere de beste menn fra alle rangklasser, begynte senatet å fungere som en organisasjon. Etter hvert som eliten blant plebeierne smeltet sammen med patrisierne, ble senatet det ledende statsorganet for den nye adelen, *nobiliteten*. Som rådsforsamling hadde senatet opprinnelig kun *auctoritas*, men ikke makt, *potestas*. Senatet bestod av rundt 300 menn, menn som tidligere hadde hatt embeter, og de tjente på livstid. Senatet var også hierarkisk. De som hadde høyest rang var ekskonsulene, og blant dem var det senatets førstemann, *princeps senatus* som rangerte høyest, hvis få turde å snakke i mot. For å nå den høyeste rangen i senatet måtte en ha utmerket seg på den politiske banen, og spesielt som militær leder.  

Senatet var også det viktigste bindeleddet mellom mennesker og guder, og det kontrollerte romernes oppførsel angående eller mot gudene. Senatet tiltok seg rett til å erklære unntakstilstand i krisetider

Under Sulla ble antall senatorer økt til 600. Disse 300 senatorene ble senere fjernet av Augustus mot slutten av republikken.

## Ettermæle
Da representative folkeforsamlinger skaffet seg makt på bekostning av kongemaktene etter den engelske, amerikanske og franske revolusjonen, var det romerske senatet ideal og inspirasjonskilde for disse landenes konstitusjoner. Dette skyldtes blant annet latinskoleutdanningen som hadde stor innflytelse på forfatningsfedrene i disse landene. Skillet *[[keiser]] – senat* ble gjerne noe optimistisk tolket som en parallell til skillet folk – monark, der senatet ble identifisert som «folket».

## Referanser


## Litteratur
* Qviller, Bjørn (1999): *Romersk politisk kultur og sosiologisk historie*, Cappelen Akademiske Forlag 
* Schreiner, Johan Henrik (1996): *Antikkens Historie*, Oslo
Uthaug

**Uthaug** er en havn, et tettsted og en tidligere skolekrets i Ørland kommune i Trøndelag. Tettstedet har  innbyggere per 1. januar , og ligger på sørsiden av Bjugnfjorden og nord for Ørland hovedflystasjon.

Den offentlige skolen ble nedlagt 2006, og elevene overført til skole i Opphaug. Et forsøk på å starte privat grendeskole førte ikke fram, til tross for tillatelse fra departementet.

## Historie

Uthaug en av landets best bevarte fiskevær og bryggene i Uthaug havn er vel bevart, skjønt mange bryggene har jevnlig blitt revet siden 1990-tallet for å gi plass til industri. I sentrum av Uthaug lå den tidligere husmannsplassen Kirkebakke, men samme område rommer også tuftene av en middelalderkirke med gravplass. Sammen med den tidligere kirken og Nøkkelhaugen, en stor gravrøys fra bronsealderen, vitner om at Uthaug var et knutepunkt i førkristen tid og inn i middelalderen. Navnet på Nøkkelhaugen er en omskriving av den eldre formen «Miklahaugen» som hadde betydningen «den store haugen». Den er den største i sitt slag i Trøndelag.

Hans Holtermann, den største klippfiskeksportør i Ålesund, kjøpte Austråttgodset i 1760, men ti år etter begynte han å stykke ut mindre gods som arveutbetaling. Uthaug ble stykket ut med en rekke leilendingsbruk til Hans Holtermanns sønn Anton Ulrik Holtermann i 1774. Senere ble sentrum for det lille godset flyttet til den nåværende Uthaugsgården og eiendommen ble utviklet til et regulært fiskevær etter mønster fra hva som er kjent fra Nord-Norge. Uthaugsgården ble siden utvidet til en herskapelig væreiergård og tomter ble lagt ut for salg. Disse utgjør det som i dag er Sjøgata og bukta utenfor denne var fram til 1920-tallet stedets havn. Mellom 1912 og 1924 ble den nåværende Uthaug havn bygget av væreierfamilien. Dette ble da en av Trøndelags beste fiskerihavner.

Uthaug Handelssamlag, etablert 1906, var et av få frittstående «en-butikks-lag» i Coop Norge fram til avviklingen i februar 2012. Poståpneriet ble opprettet i 1897, med handelsmannen på «Uthaugsgården» som poståpner.

Uthaug som fiskevær utviklet seg til et konsentrert landsby fram til den andre verdenskrig da havna, strandsitterhusene, butikken, postkontoret, fiskemottaket og de øvrige tomtene på stedet ble solgt fra væreiergården. Siden har Uthaug utviklet seg som et regulært tettsted i Ørland.

## Referanser
Mao Anqing

**Mao Anqing** (forenklet kinesisk: 毛岸青, født 23. november 1923 i Changsha i Hunan Kina, død 23. mars 2007) var Mao Zedongs nest eldste sønn. Han var tolk i kommunistpartiets tjeneste inntil han måtte trekke seg tilbake på grunn av problemer med sin psykiske helse. 

Han var gift med Shao Hua, forkvinne for den kinesiske fotografforening og generalmajor i Folkets frigjøringshær. De har sønnen Mao Xinyu (født 1970), som er Mao Zedongs eneste sønnesønn.

## Referanser


## Eksterne lenker
* Mao's second son dies, Xinhua, 24. mars 2007 
* Obituary, *[[The Independent]]*, 27. mars 2007
* Obituary , *[[The Times]]*, 28. mars 2007
Wede

**Wede** er et kunstig språk som blei lansert i 1915 av den tyske forfatteren *Adalbert Baumann*.

Andre navn som har vært brukt på språket er  *Welt Deutsch*, *Weltdeutsch* (Verdenstysk) eller *Weltdialekt* (Verdensdialekt).

Wede er en forenklet form for tysk.

Baumann laget også senere språkforslag basert på tysk: *Welt'pitschn* eller *Veltpitschn* i 1925, som han videreutviklet til *Oiropa'pitschn* eller *Oiropa Pitschn* i 1928.

Som internasjonalt hjelpespråk hører det til en relativt liten gruppe som bygger på den germanske språkgruppen. Blant andre språk av denne typen er den norsk-amerikanske presten *Elias Molees* Tutonish fra 1902.

(En annen mindre gruppe språk er på samme måte forsøk på å skape fellesslaviske språk. En mye større gruppe, såkalte *nylatinske* kunstspråk, bygger på forenklet latin eller på et eller flere moderne romanske språk.)

Ideologien bak forslaget til germansk-baserte hjelpespråk var ofte pangermansk eller tysk-sjåvinistisk. Få eller ingen nye forslag av denne typen er kjent etter 1945.

*Wede* fikk oppslutning på grunn av tysk sjåvinisme under og etter første verdenskrig. I boken der Baumann lanserte språket i 1915, la han alt i tittelen vekt på at Wede skulle være et språkpolitisk redskap for sentralmaktene – altså keiserrikene Tyskland og Østerrike-Ungarn.

Boken het: *Wede, die Verständigungssprache der Zentralmächte  und ihrer Freunde, die neue Welt-Hilfs-Sprache* (Wede, språket for gjensidig forståelse for sentralmaktene og deres venner, det nye verdens-hjelpespråket).

Det vakte oppsikt da Wilhelm Ostwald, nobelprisvinner i kjemi og en av de ledende intellektuelle talsmenn for Ido før krigen (han hadde også betalt for mye av propagandaen for Ido med prispengene sine) i 1916 forlot Ido for å slutte seg til Wede. Han fikk følge av en del tyske idister. Ido var en bevegelse med hovedstøtte i Frankrike, opprinnelig en reform av Esperanto som blant annet hadde et noe mer fransk preg. Den ledende kraften i Ido-bevegelsen, Louis Couturat, døde i en ulykke på fransk side alt i 1914.

*Wede* er et av ganske få kunstspråk som skal ha hatt en gruppe som kommuniserte seg imellom på språket.

## Se også
* Verdensspråk
* Naturalistisk planspråk
* Tutonish
Mao Zemin

**Mao Zemin** (kinesisk: 毛泽民, pinyin: *Máo Zémin*, født 3. april 1896 i Hunan i Kina, drept 27. september 1943 i Xinjiang) var den eldste av Mao Zedongs to yngre brødre.  

Han giftet seg med Wang Shulan (王淑兰), som han i 1922 fikk en datter med. Han sluttet seg til Det kinesiske kommunistparti i 1922.  

Han giftet seg i 1926 med sin andre hustru, Qian Xijun (钱希均), som han senere var sammen med på Den lange marsjen Fra 1931 var han lder for Den røde stats bank i Ruijin.  I 1937 organiserte Mao Zemin sammen med Qian Xijun videreformidlingen av penger fra Den kommunistiske internasjonale fra Shanghai til Xi’an. I 1941 inngikk han sitt tredje ekteskap, med Zhu Danhua (朱旦华), som han i 1941 fikk en sønn med.

Han ble tatt til fange og drept av krigsherren Sheng Shicai mens han var i Xinjiang; først ble han torturert men uten å gi etter..

Hans sønn, Mao Yuanxin, var politisk viktig under Maos siste leveår.

## Referanser


## Litteratur
* "Confession of Mao Tse-min [Mao Zemin]", in Whiting (1958) pp.&nbsp;287–290.
Edil

**Edilene** (latin: *Ædilis*, fra *ædes*, «tempel, helligdom») var en posisjon i den romerske republikk. Basert i Roma var edilene ansvarlig og hovedoppsyn med offentlige bygninger, veier og kornutdelinger, foruten også regulering av offentlige festivaler (*Ludi plebeii*). De hadde også makt til å tvinge gjennom offentlig orden. 

Den romerske tradisjon hevder at de første ediler var assistenter for plebeiernes tribuner, første gang i 494 f.Kr. Plebeierne hadde sine arkiver ved gudinnen Ceres’ helligdom i Forum Boarium, «kvegmarkedet». Navnet til edilene antyder at de hadde noe med helligdommer å gjøre, men den greske oversettelsen *agoranomos* antyder at de var inspektører av markedet, iallfall i begynnelsen, og representerte handelsmennene som ikke tilhørte adelen, og således allierte seg med plebeierne.

Det var to par av ediler: de første var plebeiiske ediler (*ædiles plebis*) og kun plebeiere kunne hadde denne posisjonen; de andre to var kurule ediler (*ædiles curules*), åpen for både plebeiere og patrisiere i alternerende år. En *ædiles curules* var klassifisert som en *magister curulis*.

## Referanser


## Litteratur
* McCullough, Colleen (1990): *The First Man in Rome*. Avon Books. ISBN 0-380-71081-1.
Tribun

En **tribun**, eller **folketribun**, var en tillitsvalgt romersk embetsmann. De var valgt av plebeierne som beskyttelse mot patrisiske magistrater. Tribunen kunne nedlegge veto mot enhver embetshandling. Plebsen svor en ed på at de skulle drepe alle som krenket en tribun.

Folketribunatet ble etter tradisjonen opprettet i 494 f.Kr. og var kun åpent for plebeiere. Tribunene ble valgt årlig i *[[Concilium plebis]]*, og det ble valgt mellom to og ti (fra c. 450 f.Kr.) – tallet varierte gjennom republikkens historie. De nøt rettslig immunitet.

I keisertiden mistet tribunene all sin betydning, da keiseren satt med den tribunske makten (*tribunicia potestas*).

En moderne, om enn svakere, parallell til ordningen er ombudsmannen.
Mao Zejian

**Mao Zejian** (kinesisk: 毛澤建, eller  **Mao Zehong** 毛澤紅, født 5. oktober 1905 i Xiangtan i Henan i Kina, henrettet i 29. august 1929 i Nanjing i Jiangsu) var Mao Zedongs eneste søster, som datter av Mao Zedongs onkel på farssiden Mao Xi og hans 15-årige tibetanske konkubine, Lhamu Gyatso, som Mao Xi hadde tatt som slavinne og voldtatt da han var på jakt nær Lhasa. Zejian bodde imislertid med Mao Zedongs foreldre fra hun var fem til faren ikke lengre kunne brødfø henne. 

Hun giftet seg med en fruktselger i Changsha da hun var ti år i 1917. Etter tre år skilte hun seg fra ham og slo seg sammen med kommunistene. 

Hun var involvert i bombeangrep på mange Kuomintang-baser.  Hun ble tatt til fange av Kuomintang-styrker og henrettet av Chiang Kai-sheks general He Jian den 25.august 1929. Det gikk rykter om at Chiang Kai-Shek voldtok henne gjentatte ganger. Fire dager etter ble hun skutt.

## Referanser
Wen Suqin

**Wen Suqin** (), også kalt **Wen Qimei** ( eller , født 12. februar 1867 i Jincheng på øya Kinmen i Kina, død senhøstes 5. oktober 1919 i Shaoshan i Hunan) var mor til Mao Zedong, grunnleggeren av Folkerepublikken Kina. Hun var en dypt from buddhist.

## Liv og virke
Hennes far, Wen Qifu, var en fattig skomaker som var svært drikkfeldig. Hennes mor var en 14 år gammel konkubine til Qifu da Suqin ble født. Suqin hadde to brødre og to søstre. Hun fikk sin skolegang i et buddhistisk nonnekloster til hun var 14 år gammel. Faren hennes banket opp moren og til slutt flyktet de til Shaoshan. Der giftet Suqins mor seg på mytt med en 60 år gammel landeier, noe som var svært uvanlig i Kina den gang. Suqin gikk på en baptistskole der og avla en god eksamen. Da hun var 17, arrangere hennes stefar ekteskap for henne med den 14-årige Mao Yichang, som var av bondeslekt. Tre år etter fødte hun Mao Zedong.

Etter Mao Zedongs fødsel ble han gitt en hane i gave, slik den lokate skikk tilsa. Wen bekymret seg over babyens helse, ettersom hun hadde tidligere mistet to barn i spebarnsalder. Hun tok med seg barnet til en buddhistnonne i fjellene, og bad henne å ta seg av gutten. Nonnen nektet, for hun trodde at babyen var sunn og frisk. Derfra reiste hun til fedrenehuset i et naboområde, og underveis oppsøkte hun et tempel dedisert til bodhisattvaen Guan Yin, og bad der om guddommen ville bli Maio Zedongs fostermor.

## Referanser


## Litteratur
* 
* 
* 
* 
* 
*
Trapper John, M.D.

***Trapper John, M.D.*** er en TV-serie og en spin-off fra filmen og TV-serien *M*A*S*H*. Den ble sendt på den amerikanske TV-kanalen CBS fra 23. september 1979 til 4. september 1986. «Trapper John» McIntyre er i serien lege 28 år etter at han hadde forlatt *MASH*-enheten 4077. I serien jobber «Trapper» som sjefskirurg på San Francisco Memorial Hospital. I denne reinkarnasjonen ble «Trapper» spilt av Pernell Roberts (som for de fleste er bedre kjent som en av brødrene i western-serien Bonanza).

En av de andre karakterene i serien er doktor George Alonzo «Gonzo» Gates, som ble spilt av Gregory Harrison. «Gonzo» er en mann som nettopp har returnert til USA etter å ha tjenestegjort i en MASH-enhet under Vietnamkrigen, og er mye slik «Trapper» hadde vært tidligere.

I serien har «Trapper» blitt noe vennligere med årene og er en mer integrert del av samfunnet i motsetning til tidligere. Til slutt begynner også hans sønn «J.T.» å jobbe på sykehuset. TV-serien er tildels en komedie, men håndterer også alvorligere emner som for eksempel aids.

Juridisk sett er TV-serien ansett som en spin-off fra filmen *[[MASH (film)|MASH]]* og ikke fra TV-serien ''M*A*S*H''. Årsaken til dette er en domsavsigelse etter at produsentene av TV-serien *M*A*S*H *mente den var en spin-off fra deres TV-serie og forlangte royalties. Dommeren mente imidlertid at serien er spin-off fra filmen og TV-produsentene fikk ikke en krone.

## Eksterne lenker
*
* Finest-Kind.net – *M*A*S*H* nettside med info om blant annet *Trapper John, M.D.*
Convair 880

**Convair 880** var et passasjerfly med fire jetmotorer produsert av Convair-divisjonen til General Dynamics. Flyet ble designet for å konkurrere med Boeing 707 og Douglas DC-8 ved å være smalere, raskere og mer driftsikkert, en nisje som feilet i å møte etterspørselen. Bare 65 fly ble produsert mellom 1959 til 1962, og førte til at General Dynamics trakk flyet fra markedet etter å ha konkludert med at prosjektet var mislykket.

## Flyets historie
Convair begynte å utvikle et passasjerfly med jetmotorer og medium rekkevidde i april 1956 for å konkurrere med annonserte produkter fra Boeing og Douglas. I utgangspunktet fikk designet benevnelsen *Skylark*, men ble senere skiftet til *Golden Arrow*, så *Convair 600*, før den fikk det endelige navnet Convair 880, etter toppfarten på 880 fot/s eller 268&nbsp;m/s. Flyet forblir et av de raskeste amerikanskebygde passasjerflyene med en hastighet på rundt 0,87 Mach ved hjelp av General Electrics CJ-805-3 turbojetmotor, en sivil versjon av den berømte militære J79-motoren, som ble brukt på blant andre F-104 Starfighter og B-58 Hustler.

Flyet bemerket seg ved at det ikke hadde noen prototyptesting og den første produksjonsmodellen, modell 22, fløy for første gang den 22. januar 1959. Designet kom inn i tjeneste for Delta Air Lines litt over et år senere modifisert til 880-22m og med nyere 805-3B General Dynamics-motorer. Disse ble fløyet av Alaska Airlines, Cathay Pacific, Delta, Japan Airlines, KLM, Northeast Airlines, Swissair, TWA og VIASA. En av Elvis Presleys private fly var en Convair 880. Det siste flyet ble tatt ut av tjeneste i 1974.

Etter hvert som de forlot tjenesten i flyselskapene ble flere kjøpt opp av *American Jet Industries* for forskjellige formål. Et eksemplar ble konvertert til fraktfly i 1974, og fløy til 1982 for flere selskap. Et annet ble brukt til å trene flyetterforskere i det amerikanske luftfarttilsynet FAA inntil 1995 da det ble ødelagt av en mindre eksplosjon i lasterommet. De fleste flyene ble hugget opp i Mojave i California i 2000.

880-modellen ble introdusert for sent til å få en viktig rolle i jetflymarkedet, og den høyere hastigheten krevde økt drivstofforbruk. Flyet ble aldri brukt til andre roller og produksjonen ble lagt ned etter bare tre år. General Dynamics tapte omkring 185 millioner dollar totalt på prosjektet, selv om flere kilder anslår et mye høyere tap. Flytypen var involvert i 17 større ulykker og 5 flykapringer.

En modifisert versjon av Convair 880 ble til Convair 990 *Coronado*, produsert parallelt mellom 1961 og 1963.

## Tidligere operatører av CV880

*Alaska Airlines
*Airtrust Singapore
*Air Viking
*Cathay Pacific
*Central American Airways
*Civil Air Transport
*Delta Air Lines
*Four Wings Inc.
*Inair Panama
*Japan Airlines
*KLM
*Latin Carga
*Monarch (USA)
*Northeast Airlines
*Profit Express
*Aerovías Quisqueyana
*Swissair
*Trans World Airlines
*VIASA

## Eksterne lenker
* Goleta Air and Space Museum – Informasjon om Convair 880.
Robert Lee

**Robert Lee** er navnet til flere personer:

* Robert E. Lee (1807–1870), amerikansk sørstatsgeneral
* Robert Lee (fotballspiller) (født 1966), engelsk fotballspiller

## Oppkalte steder
* Robert Lee (Texas), by i Texas
Batman Begins

***Batman Begins*** er en britisk-amerikansk actionthriller og superheltfilm fra 2005, basert på tegneseriefiguren Batman (Lynvingen) som er skapt av Bob Kane og Bill Finger. Filmen hadde verdenspremiere den 15. juni 2005, og er den femte *Batman*-spillefilmen siden 1989. Filmen er hverken en oppfølger eller en forløper til de tidligere Tim Burton/Joel Schumacher-filmene, men en total revisjon og ny start av serien. Den følger det mørkere psykiske temaet i tegneseriene tettere.

## Handling
En ung Bruce Wayne leker med en ung Rachel Dawes, men faller ned i en gammel brønn og blir angrepet av flaggermus. Etter at hans far drar ham opp fra brønnen, begynner Bruce å få mareritt om flaggermus. En natt, mens familien Wayne drar på operaen, blir Bruce skremt av dansernes portrettering av flaggermus-lignende demoner. Bruce får panikk, og ber om at de drar tidlig fra teateret. I bakgaten bak operaen blir familien møtt av en raner som –  selv om han sier at alt skal gå bra – tar livet av faren og moren til Bruce. Etter dette blir Bruce oppdratt av familiens butler (Michael Caine).

14 år senere kommer Bruce tilbake fra Princeton University, for å være med på høringen før prøveløslatelsen av foreldrenes drapsmann. Prøveløslatelsen er et resultat av at drapsmannen har gitt politiet informasjon om den kriminelle stormannen Carmine Falcone. Bruce har planer om å ta livet av Joe Chill, men et gjengmedlem kommer ham i forkjøpet. Når Rachel får vite om dette, forklarer hun Bruce forskjellen mellom hevn og rettferdighet, og sier at hans far ville skammet seg om han fikk vite om planen hans. Bruce skammer seg, og drar for å møte Falcone. Etter det skjebnesvangre møtet gjemmer han seg på et frakteskip, og reiser rundt i verden mens han leter etter måter å bekjempe urettferdighet på.

Senere blir Bruce arrestert og satt i fengsel av kinesisk politi for tyveri av varer, som ironisk nok tilhører Wayne Enterprises. Han blir kontaktet av Henri Ducard i fengselet, en mann som representerer Ra's al Ghul fra Skyggeligaen, en gruppe fanatiske snikmordere. Wayne blir med til Skyggeligaens hjem i Himalayafjellene, og lærer seg å bruke teatralsk oppførsel og list som sine beste våpen. Etter opplæringen sier Ra's og Ducard at Bruce må lede an skyggeligaens forsøk på å ødelegge Gotham City, en by som ifølge ligaen er en kilde til ondskap. Wayne nekter å ødelegge byen han elsker, og slåss mot Ra's før han rømmer. Ra's blir drept i sammenstøtet, men Bruce redder Ducard.

Bruce danner seg så et alterego, Batman, en maskert hevner som bruker styrke, intellekt og en samling høyteknologiske våpen for å slåss mot maktene som truer byen. Han er bestemt på å ta Carmine Falcone, men snubler over noe mye større enn en mafiaboss i Gotham: Skyggeligaen og deres leder Ra's Al Ghul. Kampen for Gotham's overlevelse er startet.

## Videospill
Det ble lansert konsollspill av filmen til PlayStation 2, Xbox, Nintendo GameCube og Game Boy Advance.

## Rolleliste

## Referanser


## Eksterne lenker

* Offisiell norsk hjemmeside
* 
*
London Stansted lufthavn

**London Stansted Airport** (IATA: **STN**, ICAO: **EGSS**) er en lufthavn som betjener London og omegn. Flyplassen ligger i Essex, omtrent 48 km nord for London. Den er den tredje travleste flyplassen etter Heathrow og Gatwick. 

Flere lavprisselskaper som Ryanair og Jet2 har baser på Stansted.

## Flyselskaper og destinasjoner

### Passasjerdestinasjoner

## Eksterne lenker
* 
*
W*A*L*T*E*R

***W*A*L*T*E*R*** var en TV-pilot for en planlagt spin-off av TV-serien *[[M*A*S*H (TV-serie)|M*A*S*H]]* produsert i 1984. Piloten ble aldri fulgt opp eller solgt. Hovedrollen i serien var Gary Burghoff.

Pilotepisoden starter etter at TV-serien *[[M*A*S*H (TV-serie)|M*A*S*H]]* sluttet. I rollen som Radar gjorde Burghoff for øvrig også to gjesteopptredener i TV-serien *[[AfterMASH]]* (en annen spin-off), der han tvinges til å forlate familiegården.

## Planlagt innhold
Hovedpersonen i den nye TV-serien skulle være *M*A*S*H*-karakteren korporal Walter (Radar) O'Reilly, og handlingen skulle foregå etter at han var kommet hjem til USA fra Koreakrigen. Bakteppet for den nye serien skulle være at han aldri hadde funnet kvinnen han hadde dagdrømt om i sin siste opptreden i *M*A*S*H*, at han ikke lenger kalte seg for «Radar» og at han hadde flyttet fra Iowa etter at hans mor og onkel var døde. Han hadde slått seg ned i St. Louis, der han hadde blitt det som kanskje var verdens snilleste politimann.

## Problemer
Piloten ble aldri gjort til noe mer enn nettopp det av CBS etter at den ble vist som en «CBS Special Presentation» i juli 1984. Den ble vist én gang på de TV-stasjonene til CBS som hadde sendeskjema som fulgte tidssonen i det sentrale USA og tidssonen på USAs østkyst, men på vestkysten ble visningen droppet til fordel for CBS sin dekning av Det demokratiske partiets nasjonale landsmøte.

## Rolleliste i piloten
* Gary Burghoff som Walter Eugene O'Reilly
* Ray Buktenica som Wendell Micklejohn
* Victoria Jackson som Victoria
* Noble Willingham som Sergeant Sowell
* Meeno Peluce som Elston Krennick
* Clete Roberts som intervjuer 
* Sam Scarber som Haskell
* Lyman Ward som Bigelow
* Sarah Abrell som Judith Crane
* Larry Cedar som Zipkin
* Francine Gable som pen jente
* Victoria Carroll som Bubbles Sincere
* June Berry som Dixie Devoe
* Bobby Ramsen som sanger
* Dick Miller som teatersjef

## Eksterne lenker
* Finest-Kind.net – *M*A*S*H* nettsted med informasjon om *W*A*L*T*E*R*
Stiftelsen Miljømerking i Norge

**Stiftelsen Miljømerking i Norge** ble opprettet av Barne-, likestillings- og inkluderingsdepartementet i 1990. Stiftelsen forvalter de offisielle miljømerkene - både det nordiske Svanemerket og det tilsvarende europeiske merket Blomsten i Norge. En vare eller tjeneste som er merket med Svanemerket har oppfylt Miljømerkings helhetlige krav. For å bli miljømerket må hele livsløpet til produktet eller tjenesten være produsert så miljøtilpasset som mulig, hele veien fra råvare – til produksjon – via bruk – til gjenbruk og evt avfallshåndtering. Miljømerking stiller strenge krav til energieffektivitet, til materialer som brukes, og til god holdbarhet. Kriteriene for å få lisens til å bruke Svanemerket er offentlig tilgjengelige, det må dokumenteres at alle krav er oppfylt og dette blir kontrollert av Miljømerking. 

Svanemerket er nordisk, og Miljømerking har søsterorganisasjoner i Sverige, Danmark, Finland og Island. Miljømerking er medlem av den internasjonale miljømerkingsorganisasjonen Global Ecolabelling Network.  

Miljømerking ledes av et styre som består av medlemmer oppnevnt av Barne- og likestillingsdepartementet, miljøvernmyndighetene, Næringslivets Hovedorganisasjon, Handels- og Servicenæringens Hovedorganisasjon, LO, Forbrukerrådet, handelskjedene og miljøorganisasjoner. Jarle Skeidsvolli er styreleder.

Leder fra 2021 er Cathrine Pia Lund.

## Referanser


## Eksterne lenker
* http://www.svanemerket.no
* Svanemerkets krav til ulike produktgrupper
Avslått dronninggambit

**Avslått dronninggambit**, også kjent som **klassisk dronninggambit**, er en sjakkåpning som oppstår når svart ikke tar imot det midlertidige bondeofferet i dronninggambit og i stedet spiller ...e6 for så å støtte opp om d5 med ...Sf6. En typisk trekkrekkefølge er 1.d4 d5 2.c4 e6 3.Sc3 Sf6. Hvis svart går til motangrep i sentrum med et tidlig ...c5 støt kalles åpningen Tarraschforsvaret. Hvis svart dekker opp d5 med både ...c6 og ...e6 får stillingen preg av slavisk og åpningen kalles da halvslavisk eller semi-slavisk.

## Prinsipper og varianter
Ved å spille 2...e6 oppnår svart et solid fotfeste i sentrum og klassisk dronninggambit regnes som et av svarts mest solide svar på 1.d4. Løperen på f8 blir frigjort av ...e6, men løperen på c8 blir noe hemmet og kan fort bli dårlig. Hvit vil ofte prøve å utnytte denne løperens passivitet, mens svart vil forsøke å få den frigjort, byttet av, eller i det minste få gitt den en nyttig defensiv oppgave.

Spenningen i sentrum beholdes når svart spiller ...e6. Hvis svart senere spiller ...dxc4, gir han opp terreng der og vil som regel vente med å gjøre dette inntil han kan oppnå en innrømmelse fra hvit. Oftest kommer denne ved at hvit spiller Ld3, da vil ...dxc4 vinne et tempo fordi løperen må flytte en gang til (Lxc4).

Hvis hvit ønsker å utløse spenningen i sentrum, kan cxd5 spilles med en gang, og svart vil vanligvis ta igjen med ...exd5 fordi ...Sxd5 kan ofte besvares med e4 med tempovinst og stort bondesentrum. Da vil hvit ha en overvekt av bønder i sentrum mens svart har en overvekt av bønder på dronningfløyen. Hvit kan spille på et initiativ i sentrum på grunn av overvekten av bønder der, eller på et «minoritetsangrep» på dronningfløyen med bondefremstøtet b2-b4-b5 for å svekke de svarte bøndende der. Svart på sin side har motspill mot den hvite kongen, løperen på c8 stanger ikke lenger i bonden på e6 og en halvåpen e-linje gir sjanser for et angrep.

Den gamle hovedvarianten i klassisk dronninggambit går 1.d4 d5 2.c4 e6 3.Sc3 Sf6 4.Lg5 Le7 5.Sf3 c6 6.e3 0-0 7.Tc1 Sbd7 8.Ld3 dxc4 9.Lxc4 der svart har gitt fra seg sentrum men fått mertempoet for å forberede angrep mot det hvite sentrum med ...c5 eller ...e5. Denne varianten fører svært ofte til remis på mesternivå.

Det finnes svært mange forgreninger, av disse kan nevnes den solide Tartakowervarianten 1.d4 d5 2.c4 e6 3.Sc3 Sf6 4.Lg5 Le7 5.e3 0-0 6.Sf3 h6 7.Lh4 b6. Også avbyttevarianten der hvit spiller cxd5 exd5 er populær på grunn av de posisjonelle fordelene hvit kan oppnå ved minoritetsangrepet.
ID

**ID**, **Id** og **id** kan bety:

## ID
* Vanlig forkortelse for det videregående utdanningsprogrammet **[[idrettsfag]]**
* Den amerikanske delstaten Idaho

## Id

* Id al-fitr, muslimsk høytid, også kalt Id
* Id al-adha, muslimsk høytid, også kalt Id
* Intelligent design, pseudovitenskap
* Identitet
** Identifikasjon

## id
* Vederbuk, id, en fisk
* Id, ego, og super-ego, i psykologi
* .id, toppnivådomene på Internett
Arbeidsretten

**Arbeidsretten** er en norsk særdomstol som behandler tvister som er knyttet til tariffavtaler. Fra 2021 ledes domstolen av Tron Løkken Sundet, som etterfulgte Jakob Wahl i embetet.

Arbeidsretten ble opprettet ved arbeidstvistloven av 1915 og reguleres av arbeidstvistloven. Arbeidsretten er en særdomstol for rettstvister knyttet til tariffavtaler, det vil si avtaler mellom en fagforening og en arbeidsgiver eller arbeidsgiverforening om arbeids- og lønnsvilkår eller andre arbeidsforhold. Begrunnelsen for å ha en særdomstol på dette området har vært et særlig behov for hurtig saksbehandling og arbeidslivskyndighet. Arbeidsrettens første formann var Paal Berg.   

Det er ansatt tre faste dommere i Arbeidsretten (leder, nestleder og den tredje juridiske dommer). I den enkelte sak settes retten normalt av to av de faste dommerne, en juridisk varadommer (normalt en pensjonert høyesterettsdommer) og fire dommere som er oppnevnt etter innstilling fra arbeidsgiverforeninger og fagforeninger som har innstillingsrett etter nærmere regler i arbeidstvistloven. 

Arbeidsrettens virkeområde er hovedsakelig følgende sakstyper:

* tvister om tariffavtalers gyldighet, forståelse og eksistens
* tvister om brudd på fredsplikten i arbeidslivet 
* tvister om erstatningsansvar i forbindelse med tariffbrudd og ulovlig arbeidsstans (streik)

Spesielt for Arbeidsretten er at dommene som hovedregel ikke kan påankes. Årsaken til dette er at tariffavtalen likevel etter en gitt periode vil være gjenstand for revisjon under tariffoppgjøret. Partene vil dermed likevel få mulighet til å endre avtalens bestemmelser, dersom de er uenig i rettens tolkning av den gjeldende tariffavtalen. 

Arbeidsrettens avgjørelser samles i domssamlingen *Dommer og kjennelser av Arbeidsretten* (ARD).

Tvister om individuelle arbeidsavtaler (så som avskjed og oppsigelse) behandles av de alminnelige domstoler.

## Se også

* Arbejdsretten, den danske særdomstolen for rettskonflikter i arbeidslivet.

## Referanser


## Eksterne lenker
*